armvectores/hy_wikipedia_2023 huggingface dataset:
Կալինովկա (գյուղ, Բախմաչի շրջան)

Անվան այլ կիրառումների համար տե՛ս՝ ԿալինովկաԿալինովկա (ուկրաիներեն՝ Калинівка), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Կալինովկա գյուղում բնակվում էր 133 մարդ։ Բնակչության խտությունը կազմում էր 3800 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ակիտա-Կոմագատակե

Ակիտա-Կոմագատակե հրաբուխ, գտնվում է Ճապոնական Հոնսյու կղզում։
Ակիտա-Կոմագատակե՝ ստրատոհրաբուխ, 1637մ բարձրությամբ։ Գտնվում է Տադձավա լճի մոտ։ Ունի երկու կոն։
Ինքը հրաբուխը առաջացել է պլեյստոցենի ժամանակաշրջանում։ Մոտավորապես 13500 և 11600 տարի առաջ հրաբխի ժայթքումի պատճառով առաջացել են 2 կալդերներ 1200 և 1500 մետրերի վրա, որոնք հիմա գտնվում են նրա ստորոտում։ Ժայթքման ժամանակ լավան հրաբխի գագաթից հոսել է հյուսիս և արևելք։ Համեմատաբար մեծ ժայթքումներ տեղի են ունեցել 1932 և 1970-71 թվականներին։
1932 թվականի հուլիսի 21-ի ժայթքումը ստրոմբոլիական տիպի էր։ Հյուսիս-արևելքում առաջացել է 11 բացվածք, յուրաքանչյուրը 600 մետր։ Ամբողջ բուսականությունը 2 կիլոմետրի վրա ոչնչացվել է։ Մարդկային զոհերից հաջողվել է փրկվել, քանի որ այդ ժամանակ հրաբուխը գտնվել է մարդաշատ բնակավայրերից հեռու։
1971 թվականի սեպտեմբերի 18-ին նորից սկսվեց ժայթքում՝ նման 1932 թվականի ժայթքմանը։ Ժայթքումը ոչնչի չի վնասել։ Այդ ժամանակ էլ ժայթքումը ստրոմբոլիական տիպի էր։ Լավայի հոսքերը ժայթքել են շատ ակտիվ։ Սակայն նրանք հոսել են աննշան հեռավորության վրա, 200 մետր լայնությամբ և 600 մետր երկարությամբ։ 1971 թվականի հունվարի 25-ին հոսքերը դադարել են ժայթքել։
Ըստ 2012 թվականի դրությամբ հրաբուխը չի ժայթքել, իսկ տաք աղբյուրները օգտագործվում է բնակչության կողմից։


== Պատկերասրահ ==

		


== Ծանոթագրություններ ==


== Արտաքին հղումներ ==
Volcano Live — John Search
Volcano World — Oregon State University
«Vulcanism.ru»։ Արխիվացված է օրիգինալից 2011-09-18-ին
Ապրիլ (ֆիլմ)

Անվան այլ կիրառումների համար տե՛ս՝ Ապրիլ (այլ կիրառումներ)Ապրիլ, 1985 թվականին «Հայֆիլմ» («Մոսֆիլմ» կ/ս «Դեբյուտ» ս/մ հետ համատեղ) կինոստուդիայում նկարահանված հայկական ֆիլմ։


== Սյուժե ==
Ֆիլմի գործողությունները ծավալվում են 80-ականների կեսերին հայկական լեռնային մի գյուղում և ընդամենը մեկ օր՝ ապրիլի 24-ին, Եղեռնի զոհերի հիշատակի օրը։ Ֆիլմի հերոսները կոտորածից հրաշքով փրկվածներն ու նրանց սերունդներն են, ովքեր հիշում են ազգային պատմության դասերը և փոխանցում իրենց երեխաներին ու թոռներին։


== Դերերում ==
Կարեն Ջանիբեկյան, Անահիտ Ղուկասյան, Լևոն Ներսիսյան, Զարեհ Տեր-Կարապետյան, Ա. Ստեփանյան, Միքայել Ջանիբեկյան։


== Նկարահանող խումբ ==
Սցենարի հեղինակ՝ Ռուբեն Հովսեփյան
Բեմադրող ռեժիսոր՝ Վիգեն Չալդրանյան
Բեմադրող օպերատոր՝ Վրեժ Պետրոսյան

Բեմադրող նկարիչ՝ Վարդան Սեդրակյան
Երաժշտությունը` Ավետ Տերտերյանի
Հնչյունային օպերատոր՝ Յուրի Սայադյան

Տնօրեն՝ Խ. Սամարջյան


== Ծանոթագրություններ ==
Հնդկական ջրածիծառ

Հնդկական ջրածիծառ (լատ.՝ Sterna aurantia) որորների ընտանիքի (Laridae) թռչուն, բնակվում են Պակիստանում, Հնդկաստանում, Իրանի արևելյան հատվածում և Մյանմայում։ Ավելի քիչ տարածված է Թաիլանդում։ Ի տարբերություն ջրածիծառների այլ տեսակների, այս տեսակը գերադասում է բացառապես քաղցրահամ ջրի մարմիններ։


== Բնութագիր ==
Միջին չափի մեծության՝ 38-43 սմ երկարությամբ թռչուններ են, մուգ մոխրագույն գլխով, խորը կտրված պատառաքաղաձև պոչով, թևերը երկար և սուր են, փորը և մարմնի ներքևի մասը սպիտակ են։ Կտուցը դեղին է, ոտքերը՝ կարմիր։ Բազմացման շրջանում գլուխը ստանում է սև գույն և նմանվում գլխարկի, որը ձմռանը դառնում է մոխրագույն-սպիտակավուն՝ սև ներդիրներով։ Կտուցի հիմքը մոխրագույն է, սև ժապավենաձև (դիմակ) անցնում է աչքերի գիծը։
Սեռական դիմորֆիզմը բացակայում է։ Երիտասարդ թռչունը ունի շագանակագույն փետուր, վերևը՝ շագանակագույն և մոխրագույն, ներքևի մասը՝ սպիտակ, կողքերն ու կուրծքը մոխրագույն են, իսկ գլուխը՝ շագանակագույն։ Կտուցը դեղին է՝ սև ծայրով։


== Սնունդ ==
Ինչպես մյուս ջրածիծառները, այս տեսակը սնվում է ձկներով, խեցգետնանմաններով, ջրային միջատներով և շերեփուկներով, որոնք ապրում են գետերում և լճերում։
Հնդկական ջրածիծառների քանակը նվազում է նրա բնակավայրի աղտոտման պատճառով։


== Բազմացում ==
Բազմացման շրջանը մարտից մայիսն ընկած ժամանակահատվածն է դժվար հասանելի վայրերում, ինչպիսիք են գետի ափերը և ավազոտ լողափերը, որոնք գերաճած են բուսականությամբ։ Բները կառուցում են  հողի ճաքերի մեջ, մերկ ժայռերի կամ ավազի մեջ։ Էգ թռչունը դարչնագույն-մոխրագույն գույնի երեք ձու է դնում շագանակագույն շերտերով։


== Фото ==

		
		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Birds of India, by Grimmett, Inskipp and Inskipp. ISBN 0-691-04910-6.
Seabirds: An Identification Guide, by Harrison, Peter. ISBN 0-7470-1410-8.
Տարրական երկրաքիմիական դասակարգում

Տարրական երկրաքիմիական դասակարգում, ըստ որի քիմիական տարրերը ստորաբաժանվում են երկրաքիմիական նմանության՝ այսինքն որոշակի բնական համակարգերում համատեղ կուտակման հատկանիշի հիման վրա։
Առաջին դասակարգումը մշակել է Վ․ Դոլդշմիդտը՝ 1922 թվականին։ Նա Մենդելեևի աղյուսակի տարրերը բաժանել է չորս խմբի,

ատմոֆիլ՝ մթնոլորտի տարրեր (իներտ գազեր),
լիթոֆիլին հանքանյութերի տարրեր Си, Zn, Ag, Hg, Pb, Sb, As են
սիդևրոֆիլ՝ Fe, Ni, Со, պլատինոիդներ են։Այս ստորաբաժանումը լայնորեն կիրառվում է երկրաքիմիայում։ Լավ հայտնի է Վ․ Ի․ Վերնադսկու դասակարգումը, որի համաձայն առանձնացվում է տարրերի վեց խումբ, որոնք ստորաբաժանվում են ռադիոակտիվության, պրոցեսների շրջելիության ու անշրջելիության, տարասեռ ատոմներից բաղկացած միներալների կազմի մեջ մտնելու ունակության հիման վրա։ Ա․ Ֆերսմանը, հիմք ընդունելով Մենդելեևի աղյուսակը, իր դասակարգումը կառուցեց ըստ հիպոգեն պրոցեսներում տարրերի ցուցաբերած վարքի։ Հետագայում, երկրաքիմիական փաստական նյութի ընդարձակմանը զուգընթաց, հանդես եկան մի շարք գիտնականների նոր դասակարգումներ, որոնք միմյանցից տարբերվում են դիտարկման օբյեկտով (ամբողջ մոլորակը, երկրակեղևը, այս կամ այն պրոցեսը) և այն գործոններով, որոնց հետ կապված քննարկվում է տարրերի վարքը։
Վերջիններից է Ա․ Պերելմանի դասակարգումը, որը հիմնված է երկրակեղևում տարրերի միգրացիայի առանձնահատկությունների վրա։ Նա առանձնացնում է տարրերի խմբեր, որոնց վարքը պայմանավորված է կատիոնագենությամբ կամ անիոնագենությամբ, վալենտականությունը փոփոխելու ընդունակությամբ, լիթոֆիլությամբ, խալկոֆիլությամբ և սիդերոֆիլությամբ։
Աստերոիդների ցանկ (276201-276300)

Աստերոիդների ցանկ (276101-276200)  • Աստերոիդների ցանկ  • Աստերոիդների ցանկ (276301-276400)
 Աստերոիդների ցանկ (276101-276200)  • Աստերոիդների ցանկ  • Աստերոիդների ցանկ (276301-276400)
(7606) 1995 SV2

(7606) 1995 SV2, աստերոիդ աստերոիդների հիմնական գոտում։ Հայտնաբերվել է 1995 թվականի սեպտեմբերի 20-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,449561 ա. մ., առավելագույնը մոտենում է 2,0719 ա. մ. հեռավորության վրա և հեռանում 2,8272 ա. մ.։ Արեգակի շուրջ մեկ ամբողջական պտույտ է կատարում 1400,33 երկրային օրվա ընթացքում, իր ուղեծրով շարժվելով միջինում 0,257082 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7606) 1995 SV2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մուտնիցա (այլ կիրառումներ)

Մուտնիցա, կարող է վերաբերել՝

Մուտնիցա - գետ Ռուսաստանում, Լետկայի վտակը
Մուտնիցա - գետ Ռուսաստանում, Վելիկայայի վտակը
Մուտնիցա - գետ Ռուսաստանում, Վոլմանգայի վտակը
Լիպովեց (քաղաք, Ուկրաինա)

Անվան այլ կիրառումների համար տե՛ս՝ ԼիպովեցԼիպովեց (ուկրաիներեն՝ Липовець), քաղաք Ուկրաինայի Վիննիցայի մարզի Լիպովեցի շրջանում, շրջկենտրոն։ Բնակավայրը նախկինում նաև անվանվել է Այզին Վերխնի։
Չճշտված տվյալներով Լիպովեց քաղաքում բնակվում էր 9 300 մարդ։ Բնակավայրը զբաղեցնում է 10,33 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մեհմեդ Ալի Բիրանդ

Մեհմեդ Ալի Բիրանդ (թուրքերեն՝ Mehmet Ali Birand; դեկտեմբերի 9, 1941(1941-12-09), Բեյօղլու, Ստամբուլ, Թուրքիա - հունվարի 17, 2013(2013-01-17), Շիշլի, Ստամբուլի մարզ, Թուրքիա), թուրք լրագրող, քաղաքական մեկնաբան և գրող։ Երկար տարիներ եղել է CNN Türk-ի, Kanal D-ի և «Posta» թերթի քաղաքական մեկնաբան։


== Կենսագրություն ==
Բիրանդը ծնվել է 1941 թվականի դեկտեմբերի 9-ին Ստամբուլի Բեյօղլու թաղամասում։ Ավարտել է Գալաթասարայի ավագ դպրոցը։ Լրագրողական կարիերան սկսել է 1964 թվականին «Milliyet» թերթում։ 1985 թվականին սկսել է վարել քաղաքական «32-й օրը» (թուրքերեն՝ 32. Gün) շոուն, որը նրան մեծ հռչակ բերեց 90-ական թվականներին։ Մինչ 2013 թվականը վարել է ամենօրյա ինֆրոմացիոն հաղորդում CNN Türk-ով և աշխատել է Kanal D հեռուստաընկերությունում։ Սյունակագիր է եղել «Posta» թերթում։
Մեհմեդ Ալի Բիրանդը մշտապես աչքի է ընկել հայ-թուրքական հարաբերությունների կարգավորման օգտին արած հայտարարություններով։ Այցելել է Հայաստան, հանդիպել բարձրաստիճան մի շարք պաշտոնյաների հետ։ Թուրքական Hürriyet թերթին տված հարցազրույցի ժամանակ ասել է, որ հաճախ ասում են, թե ինքը հայ է, սակայն ինքը հայ չէ։ Եթե նա լիներ հայ, նա կհպարտանար այդ փաստով։
Մեհմեդ Ալի Բիրանդը մահացել է 2013 թվականի հունվարի 17-ին 71 տարեկան հասակում։ Մահը վրա է հասել վիրահատության ժամանակ։ Վիրահատության ժամանակ դադարել է աշխատել նրա սիրտը, սակայն բժիշկները կարողացել էին վերականգնել սրտի աշխատանքը, այդուհանդերձ Բիրանդը մահացավ։


== Աշխատություններ ==
Բիրանդը հեղինակել է քաղաքական և հասարակական թեմաներով մի շարք գրքեր։

Diyet (հայերեն՝ Ռեժիմ)
Türkiye’nin Avrupa Macerası (հայերեն՝ Թուրք-եվրոպական խարդախություն)
30 sıcak gün (հայերեն՝ 30 թեժ օրեր)
12 Eylül 04.00 (հայերեն՝ Սեպտեմբերի 12,04.00)
Emret Komutanım (հայերեն՝ Հրամայեք հրամանատար)
32. Gün (հայերեն՝ 32 օր)
10 Yılın Perde Arkası (հայերեն՝ Այս 10 տարիների ընթացքում)
Mehmet Ali Birand (հայերեն՝ Մեհմեդ Ալի Բիրանդ)
Milliyet Yayınları / Aktüel Kitaplar Dizisi (հայերեն՝ Ազգային հրապարակումներ/Արդիական գրքերի շարք)


== Ծանոթագրություններ ==
Սուրբ Հակոբ եկեղեցի (Ոսկանապատ)

Սուրբ Հակոբ եկեղեցի Ադրբեջանի Հանրապետության Խանլարի շրջանի Ոսկանապատ գյուղում։


== Պատմություն ==
Ոսկանապատ գյուղի հարավային բարձրադիր եզրին կանգնած Սուրբ Հակոբ եկեղեցին ճարտարապետական մի հոյակապ կառույց է, բայց այն նկարագրողներն իրենց շարադրանքներում բավական ժլատ են գտնվել։
Վավերագրերից հայտնի են Սուրբ Հակոբ եկեղեցու երկու նորոգումների մանրամասները։ Նախ՝ 1847 թ.՝ «...հարիւր մանեթ գլուխ դրամն, որ բաղկացեալ էր ի գնոյ կղմնտեր յանցեալ ամի, ի ներկայ ամի դարձեալ տուեալ են հասարակութիւնք ի գին կողմնտեր և այլոց նիւթոց վասն նորոգելոյ զպակաս տեղիսն եկեղեցւոյն», և ապա՝ 1916 թ. նորոգել էին եկեղեցու քայքայված մասերը, մասնավորապես «... հարաւային, հիւսիսային և արևելեան պատերի երկարութեամբ դրսի կողմից պատերի հիմքը...», ինչպես նաև կղմինդրածածկ տանիքը՝ ծախսելով 765 ռուբլի։ Ինչ վերաբերում է եկեղեցու հատակի փայտամածին, ապա դրա հեղինակները եղել են ռուսները, երբ ռուս-պարսկական պատերազմի ժամանակ եկեղեցին ծառայեցրել էին որպես շտեմարան։
19-րդ դարի տեղագիր հեղիակները եկեղեցու որմերի շինարարական արձանագրությունների մասին ոչինչ չեն հաղորդում։


== Քահանա ==
1869 թվականին Սուրբ Հակոբ եկեղեցում քահանա է ձեռնադրվել Միքայել (Մկրտիչ) Տեր-Հովհաննիսյան։ Տեր Միքայելը Սբ. Հակոբ եկեղեցում քահայանագործել է մինչև 1905 թվականը և սպանվել թուրքերի ձեռքով։
1908-1910 թվականներին Ոսկանապատում (նաև՝ Մուռուտում) քահայանագործել է Գրիգոր Տեր-Սարգսյանցը։
1924 թվականի օոստոսի 28-ին հրաժարական է տվել Ոսկանապատի վերջին քահանան՝ Հովհաննես Աղասյանցը։


== Տես նաև ==
Ոսկանապատ


== Ծանոթագրություններ ==


== Գրականություն ==
Ս. Կարապետյան, ՀՅՈՒՍԻՍԱՅԻՆ ԱՐՑԱԽ, էջ 413-415։
Բարխուտարեանց Մ., Արցախ, էջ 321։
Լալայեան Ե., Գանձակի գաւառ, էջ 343։
Բորիս Պաստուխով

Բորիս Նիկոլաևիչ Պաստուխով (հոկտեմբերի 10, 1933(1933-10-10), Մոսկվա, ԽՍՀՄ - հունվարի 19, 2021(2021-01-19), Մոսկվա, Ռուսաստան), խորհրդային պետական, կոմերիտական և կուսակցական գործիչ։ 


== Կենսագրություն ==
Ավարտել է Մոսկվայի Ն․ Է․ Բաումանի անվան բարձրագույն տեխնիկական ուսումնարանը (1958) և անցել կոմերիտական աշխատանքի։ Եղել է ՀամԼԿԵՄ Մոսկվայի քաղկոմի երկրորդ (1961-1962) և առաջին (1962-1964) քարտուղար։ 1964 թվականից ՀամԼԿԵՄ ԿԿ երկրորդ, 1977 թվականից՝ առաջին քարտուղար։ 1982 թվականից՝ ԽՍՀՄ Հրատպետկոմի նախագահ։ ԽՄԿԿ ԿԿ անդամ 1978 թվականից։ ԽՍՀՄ 7-10-րդ գումարումների Գերագույն խորհրդի դեպուտատ (1977 թվականից՝ Նախագահության անդամ)։ Պարգևատրվել է 3 շքանշանով։


== Ծանոթագրություններ ==
Մալայա Գորբաշա (այլ կիրառումներ)

Մալայա Գորբաշա, կարող է վերաբերել՝

Մալայա Գորբաշա - գյուղ, Ուկրաինայի Ժիտոմիրի մարզի Նովգորոդ-Վոլինսկի շրջանում
Մալայա Գորբաշա - գյուղ, Ուկրաինայի Ժիտոմիրի մարզի Չեռնյախովսկի շրջանում
Տոպոլնո

Տոպոլնո (ուկրաիներեն՝ Топільне), գյուղ Ուկրաինայի Վոլինի մարզի Ռոժիշչեի շրջանում։ Բնակավայրը նախկինում նաև անվանվել է Տուպուլնո, Տոպուլնո, Տոպոլնո։ Հիմնադրվել է 1545 թվականին։
2001 թվականի տվյալներով Տոպոլնո գյուղում բնակվում էր 1 300 մարդ։ Բնակավայրը զբաղեցնում է 2,58 կմ² տարածք։ Բնակչության խտությունը կազմում էր 503,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (708)

Ժողովածու (708), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 708 թվի տակ։ Ձեռագիրը գրվել է 1695-1703 թվականներ Մարգարե Ապուչեղցի գրիչի կողմից։ Ստացողը և կազմողը եղել է Մարգարե Ապուչեղցին։ Գրված է թղթի վրա, որը ունի 14,5X10 սմ չափս։ Ձեռագիրը կազմված է 119 թերթից։ Գրված է միասյուն, նոտրգրով, բոլորգրով։ Կազմը` կաշեպատ տախտակ, աստառը՝ կարմիր և կապույտ կտավ։ Հիշատակարաններ՝ ստացողի՝ 14բ, 67բ, 84բ։


== Բովանդակություն ==
Խրատ՝ Աստուած զմարդս որպես քաղաք է ստեղծեալ...:
Վասն որք զդրախտին զլեառն զտին։
Վարդ. Այգեկցւոյ Առակ։
Վասն տեղոյն, ուր էր Հ արմաւենիքն։
Նշան սիրոյ։
Քարոզք։
Յաղագս արեգական և րակ առնելոյ։
Տանուտերացոյց։
Ի Հարանց վարուց։


== Ծանոթագրություններ ==
Զորակերտի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Զորակերտ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Վարդերն արագ քաղեք (նկար, Ուոթերհաուս, 1909)

«Վարդերն արագ քաղեք» (անգլ.՝ Gather Ye Rosebuds While Ye May), անգլիացի նկարիչ Ջոն Ուիլյամ Ուոթերհաուսի  նկարը, հեղինակն այն  վրձնել է 1909 թվականին (մինչև վերջերս հստակ ամսաթիվը հայտնի չէր)։ Սա նկարի երկրորդ և առավել հայտնի տարբերակն է։ Նույն անվանումով առաջին տարբերակն ստեղծվել է 1908 թվականին և գտնվում է մասնավոր հավաքածուում։
Նկարում պատկերված են սիրուն կանայք, որոնք ընդարձակ մարգագետնում վարդեր են քաղում։ Անվանումը փոխառնվել է 17-րդ դարի պոեմից՝ «Օրիորդներին․շտապեք լրացնել բաց թողածը», որի հեղինակը հանդիսանում է  բանաստեղծ Ռոբերտ Գերիկը։ Բանաստեղծը մեծարելով գարնան և երիտասարդության ուրախությունները, խորհուրդ է տալիս մի կողմ նետել համեստությունը և արագ հարսանեկան զգեստ հագնել, քանի որ երիտասարդությունը  արագ է սահում և ամեն ինչ  «մոտենում է մայրամուտին»։

Բառացի «Gather Ye Rosebuds While Ye May» կարելի է թարգմանել այսպես․ «Քաղեք կոկոն վարդերը, քանի կարող եք»։

2007 թվականի ապրիլին Սոթբիս աճուրդում նկարը գնահատվել է  2,5 միլիոն ԱՄՆ դոլար, չնայած չի վաճառվել։


== Ծանոթագրություններ ==


== Արտաքին հղումներ ==
Gather Ye Rosebuds While Ye May(անգլ.) Odon Wagner Gallery կայքում
էսքիզ նկարի համար (1909 թվական)
Բելվեդեր Կամպոմորո

Բելվեդեր Կամպոմորո (ֆր.՝ Belvédère-Campomoro), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սարտեն կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A035։


== Բնակչություն ==
Համայնքի բնակչությունը 2008 թվականին կազմում էր 165 մարդ։


== Տնտեսություն ==
2007 թվականի տվյալներով 103 աշխատունակ տարիքի մարդկանցից (15-64 տարեկան) 69-ը տնտեսապես ակտիվ էին, 34-ը անգործունակ (ակտիվության ցուցանիշը 67,0 %, 1999 թվականին եղել է՝ 46,8 %)։ 69 աշխատունակ բնակիչներից 62-ը աշխատում էին (37 տղամարդ և 25 կին), անաշխատանք էին 7-ը (1 տղամարդ և 6 կին)։ 34 անգործունակ մարդկանցից 5-ը աշակերտներ կամ ուսանողներ են, 135-ը թոշակառու, 16-ը անաշխատունակ էին այլ պատճառներով։
2008 թվականին կոմունայում հաշվվել են 79 հարկատու տնտեսություններ, որտեղ ապրել է 177 մարդ։ Միջին եկամուտը մեկ մարդու հաշվով կազմել է 19 645 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Բելվեդեր Կամպոմորոյի վիճակագրության ազգային ինստիտուտ (ֆր.)
«Բելվեդեր Կամպոմորո» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-10
Գանձակի ապստամբություն (1920)

Գանձակի խռովություն (հայտնի է նաև Գյանջայի խռովությունադրբ.՝ Gəncə üsyanı), մուսավաթականների հակաբոլշևիկյան ապստամբությունը Գանձակյում ընդդեմ խորհրդային կարգերի։ Ապստամբներին սատարում Էին վրաց մենշևիկները, ինչպես նաև Անտանտի պետությունները։ Ապստամբությունը ղեկավարում Էին Կովկասում թուրքական զորքերի հրամանատար Նուրի փաշան, գեներալ Ջավադ բեյ Շիխլինսկին, գեներալ Թեյմուր Նովրուզովը և ուրիշներ։ Ապստամբների թիվը կազմում Էր 10—12 հազար մարդ՝ երեք հրետանային մարտկոցով։ 1920-ի մայիսի 26-ին ապստամբները գրավեցին Գանձակի մուսուլմանական թաղամասը, զինաթափեցին 20-րդ հրաձգային դիվիզիայի ստորաբաժանումները և փորձեցին գրավել երկաթուղային կայարանը։ Ապստամբությունը ճնշելու համար Գանձակ ժամանեցին 11-րդ կարմիր բանակի զորամասերը։ Խորհրդային Ադրբեջանի կառավարությունը Գանձակ ուղարկեց արտակարգ կոմիսարներ Մոլա Հաֆըզ Էֆենդիևին և Համիդ Սուլթանովին։
1920-ի մայիսի 31-ին կարմիր բանակի զորամասերին հաջողվեց ճնշել ապստամությունը։
Արմենակ էֆենդի

Արմենակ էֆենդի (- 1915), հայ բժիշկ։


== Կենսագրություն ==
Բժշկական կրթություն է ունեցել և բժիշկ աշխատել։ 1914 թվականին Առաջին համաշխարհային պատերազմի ժամանակ զորակոչվել է օսմանյան բանակ և զինվորական բժիշկ ծառայել Երզնկայի 10-րդ գնդում՝ կապիտանի աստիճանով։ Սպանվել է 1915 թվականի ապրիլի 11 (24)-ին, Երզնկայում։


== Գրականություն ==
Ատաշ Ադնան, 20րդ դարում նահատակված բժիշկները (թուրքեր են), Թուրքիա, 1997 թ.։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001 թ.։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Կարեն Օհանյան

Կարեն Գենադիի Օհանյան (հունիսի 25, 1982(1982-06-25), Մոսկվա, ԽՍՀՄ), հայկական ծագմամբ ռուսաստանաբնակ ֆուտբոլիստ, հարձակվող։ Հանդես է եկել Ռուսաստանի երիտասարդական հավաքականում։


== Կարիերա ==
Կարեն Օհանյանը Մոսկվայի «Տորպեդոյի» սան է։ 2000 թվականին սկսել է հանդես գալ «Տորպեդո-2» ակումբում։ 2001 թվականին «Տորպեդո» ակումբի կազմում մասնակցել է մեկ խաղի Ռուսաստանի առաջնությունում։ «Տորպեդոյի» կազմում ընդհանուր առմամբ անցկացրել է 15 հանդիպում և խփել երկու գոլ Ռուսաստանի առաջնությունում։ 2003 թվականին հանդես է եկել Մոսկվայի «Տորպեդո-Մետալուրգ» ակումբի կազմում։ 2004 թվականի փետրվարին պայմանագիր է կնքել Վլադիկավկազի «Ալանիայի» հետ։
2005 թվականի հոկտեմբերին ազատ գործակալի կարգավիճակով տեղափոխվել է Խարկովի «Մետալիստ»։ Ուկրաինայի առաջնությունում իր  նորամուտը կատարել է 2005 թվականի հոկտեմբերի 30-ին՝ մասնակցելով Ուժգորոդի «Զակարպատիե» ակումբի դեմ տնային խաղին (4:1)։ 2004/05 մրցաշրջանում ընդհանուր առմամբ անցկացրել է հանդիպում Ուկրաինայի առաջնությունում։
Հետագայում տեղափոխվել է Նաբերեժնիե Չելնիի «ԿԱՄԱԶ» ակումբ։ 2008 և 2009 թվականների մրցաշրջաններում վարձավճարային հիմունքներով խաղացել է «Զվեզդա» (Իրկուտսկ) և «Վոլգար-Գազպրոմ» ակումբներում։ 2010 թվականին խաղացել է «Ալանիայի» կազմում։ 2011 թվականի գարնանը Նարիման Գուսալովի հետ միասին պայմանագիր է կնքել Լատվիայի Բարձրագույն լիգայի «Յուրմալա-VV» ակումբի հետ։ 2011 թվականի օգոստոսի 1-ին տեղափոխվել է «Լուչ Էներգիա» ակումբ։


== Ծանոթագրություններ ==


== Արտաքին հղումներ ==
Ֆուտբոլիստի էջը torpedom.narod.ru կայքում (ռուս.)
Պրոֆիլը transfermarkt.com կայքում(անգլ.) Ֆուտբոլիստի էջը FootballFacts.ru կայքում
Ֆուտբոլիստի էջը Sports.ru կայքում
Առյուծասար

Առյուծասար, լեռնագագաթ Լոռու և Շիրակի մարզերի սահմանագլխին, Ջավախքի լեռների առանցքային գոտում, Սարագյուղից 8 կմ հարավ-արևելք։ Ունի 2984 մ բարձրություն։


== Ծանոթագրություններ ==
Պարգաույայի շրջան

Պարգաույայի շրջան (լատիշ․՝ Pārgaujas novads), վարչատարածքային միավոր Լատվիայի կենտրոնական մասում, գտնվում է պատմական Վիձեմե մարզում։ Երկրամասն ներառում է երեք շրջաններ։ Վարչական կենտրոնը համարվում է Ստալբե գյուղը։
Սահմանակից է Կրիմուլդայի, Լիմբաժիի , Կոցենիի, Պրիեկուլեի, Ցեսիսի, Ամատայի և Լիգատնեի շրջաններին։
2010 թվականի հունվարի 1-ի տվյալներով բնակչությունը կազմել է 4,425 մարդ ։ Տարածքի մակերեսը կազմում է 478,5 կմ² ։
Տարածաշրջանը կազմավորվել է 2009 թվականի հուլիսի 1-ին Լատվիայի Ցեսիսի վարչական բարեփոխումների ավարտից հետո։


== Ազգային կազմ ==
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝ 


== Տարածքային բաժանում ==
Ռաիսկումայի շրջան (լատիշ․՝ Raiskuma pagasts)
Ստալբեսի շրջան (լատիշ․՝ Stalbes pagasts)
Ստրաուպեսի շրջան (լատիշ․՝ Straupes pagasts)


== Ծանոթագրություններ ==


== Արտաքին հղումներ ==
Պարգաույայի շրջանի պաշտոնական կայքը(լատիշերեն)
Գուլրիփշի շրջան (Վրաստան)

Գուլրիփշի մունիցիպալիտետը (վրաց.՝ გულრიფშის მუნიციპალიტეტი, աբխ.՝ Гәылрыҧшь амуниципалитет) 2-րդ մակարդակի դե յուրե վարչական միավոր է Վրաստանում։ Մտնում է Աբխազիայի Ինքնավար Հանրապետության կազմի մեջ (որը իր հերթին դե յուրե Վրաստանի վարչական միավոր է), սակայն Աբխազիան դե ֆակտո անկախ պետություն է և այլևս չի ենթարկվում Վրաստանին։ Գուլրիփշի մունիցիպալիտետի տարածքը համապատասխանում է Աբխազիայի Հանրապետության Գուլրիփշի շրջանին։ Վարչական կենտրոնը Գուլրիփշ քաղաքատիպ ավանն է։


== Տես նաև ==
 Գուլրիփշի շրջան
Կամենայա Բալկա (գյուղ, Նիկոլաևի շրջան)

Անվան այլ կիրառումների համար տե՛ս՝ Կամենայա ԲալկաԿամենայա Բալկա (ուկրաիներեն՝ Камяна Балка), գյուղ Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Կամենայա Բալկա գյուղում բնակվում էր 93 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զոմիկ (Բայազետի գավառ)

Անվան այլ կիրառումների համար տե՛ս՝ Զոմիկ (այլ կիրառումներ)Զոմիկ, գյուղ Արևմտյան Հայաստանում, Էրզրումի վիլայեթի Բայազետի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կոլոնկա (Կայարան, Կրասնի Սուլինի)

Անվան այլ կիրառումների համար տե՛ս՝ Կոլոնկա (այլ կիրառումներ)Կոլոնկա (ռուս.՝ Колонка), ավան Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Բոժկովսկի գյուղական համայնքի կազմի մեջ։
Շայմուրատովո

Շայմուրատովո (ռուս.՝ Шаймуратово, բաշկիրերեն՝ Шайморат), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արժեքի հիմնախնդիր

Արժեքի հիմնախնդիրը հիմնականում կապված է ռեսուրների սահմանափակության հետ։ Բարիքի սակավությունը (սահանափակությունը) արժեքի տարր է։ Այս կամ այն ռեսուրսի և բարիքի արժևորման հիմքում դրանց սահմանափակությունն է։ Ռեսուրսի ռացիոնալ օգտագործման անհրաժեշտությունը ստիպում է մարդկանց ստեղծելու տնտեսության կազմակերպման արդյունավետ ձևեր։ Մինչ այժմ մարդկությանը հայտնի ամենաարդյունավետ տնտեսաձևը շուկայականն է, որը հիմնված է ազատ արտադրողների փոխհարաբերության վրա։ Աշխատանքի հասարակական բաժանման արդյունքում փոխանակությունը դառնում է անխուսափելի։ Փոխանակային հարաբերությունների ժամանակ ավելի է ընդգծվում ռեսուրի կամ արդյունքի արժեքի հիմնախնդիրը, թեև բնատնտեության ժամանակ էլ ռեսուրսների ռացիոնալ օգտագործան համար։ Նախնադարում մարդիկ իրենց գոյությունը պահպանելու համար հայթայթում էին բնության բարիքներ։ Քարե կամ փայտե գործիքները նրանց համար մեծ արժեք էին ներկայացնում, որոնց օգնությամբ կարողանում էին սահմանափակ ռեսուսների միջոցով ստեղծել բարիքներ։ Հետևապես՝ արժեքը, որպես տնտեական կատեգորիա, մարդու կողմից սահմանափակ ռեսուրսների գնահատականն է, որոնց բավարարում են նրա այս կամ այն պահանջմունքը։
Արտադրողների համար կարևոր է տարբեր բարիքների փոխանակային հարաբերակցության, այսինքն՝ դրանց արժեքի մեծության որոշումը։ Բարիքների փոխանակությունը բախվում է երկու հիմնական խնդրի. առաջին՝ ի՞նչն է պայմանավորում արժեքը, երկրորդ՝ ո՞րն է դրա մեծությունը, կամ ինչպե՞ս չափել դա։ Սահմանափակ ռեսուրսի արդյունավետ օգտագործման կարևոր ուղի Ադամ Սմիթը համարել է աշխատանքի հասարակական բաժանումը։ Այդ գործընթացը աստիճանաբար նպաստել է արտադրության գործոնների ավելի արդյունավեր օգտագործմանը և տարբեր տնտեսվարող սուբյեկտների միջև փոխանակային  հարաբերությունների առաջացմանը։ Անգամ բնատնտեսության ժամանակ եղել է գործունեության ոլորտների բաժանում և դրանց արդյունքների փոխանակություն։ Աշխատանքի հասարակական բաժանմանը նպաստել է նաև ռեսուրսների անհամաչափ բաշխվածությունն ինչպես տարբեր տնտեսական շրջանների, այնպես էլ երկրների միջև։ Աշխատանքի հասարակական բաժանման արդյունքում տարբեր արտադրողներ մասնագիտանում են այս կամ այն արդյունքի արտադրության մեջ, ինչը բարձրացնում է աշխատանքի արտադրողականությունը և նպաստում սահմանափակ ռեսուրսների արդյունավետ օգտագործմանը։
Աշխատանքի բաժանման վրա հիմնված տնտեսության պայմաններում նախ՝ որևէ տնտեսվարող սուբյեկտ չի կարող բավարարել իր պահանջմունքները՝ առանց մյուսների հետ անհրաժեշտ փոխանակային հարաբերության, երկրորդ՝ արտադրողների միջև ձևավորվում է փոխադարձ կախվածություն, երրորդ՝ ավելի է կարևորվում սեփականության իրավունքի հաստատումը արտադրության համար անհրաժեշտ ռեսուրսների նկատմամբ։ Բարիքների փոխանակության ժամանակ ձևավորվում է դրանց արժեքը։ Վերջինս դրսևորվում է փոխանակային հարաբերությունների միջոցով։ Տեղի է ունենում բարիքների փոխանակություն, որոնք ունեն իրենց արժեքները կամ գնահատականները։
Արժեքը սահմանափակ ռեսուրսների և դրանց միջոցով ստեղծված բարիքների գնահատականն է, որը դրսևորվում է դրանց փախանակային հարաբերակցության միջոցով։


== Ծանոթագրություններ ==


== Աղբյուրներ ==
Աղաջանյան Հովսեփ, Տնտեսագիտության տեսության ընդհանուր հիմունքները.-Երևան, Տնտեսագետ, 2008.- 86 էջ։
Մարիկա Նինու

Մարիկա Նինու (հունարեն՝ Μαρίκα Νίνου), 1922, Եգեյան ծով, Հունաստան - փետրվարի 23, 1957(1957-02-23), Հունաստան), ռեմբետիկո երաժշտական ոճի հայ-հունական երգչուհի էր, իսկական անունը Էվանգելինա Ադամյան է (հունարեն՝ Ευαγγελία Αταμιάν):


== Կենսագրություն ==
Նա ծնվել է 1922 թվականին «Էվանգելիստրիաս» նավում, երբ մայրը, երկու քույրերը և ութամյա եղբայրը՝ Պարգև Ադամյանը, Զմյուռնիայից (ներկայիս Իզմիր) գաղթում էին Պիրեյոս։ Երբ նա ծնվում է, նրան դնում են նավի նկուղում, վերջինս կարծելով թե չի ապրի։ Այնուամենայնիվ աղջիկը ողջ է մնում և նրան «Էվանգելիստրիաս» նավի նավապետը անմիջապես կնքում է, և նավի պատվին նրան Էվանգելինա կոչում (հունարենից թարգմանաբար նշանակում է «ավետիս, բարի լուր»)։
Հունաստանում նրա ընտանիքը բնակություն հաստատեց Կոկինիայում՝ Մեգարոն փողոցի 50 հասցեում։ Յոթ տարեկանում Նինուն սկսեց հաճախել Կոկինիայում Հունաստանի Կապույտ խաչի հայկական «Զավարյան» նախակրթարան։
Այնտեղ աղջիկը մանդոլին նվագել սովորեց և միացավ դպրոցի նվագախմբին։ Միևնույն ժամանակ հզոր ձայնային տվյալների շնորհիվ նա սկսում է երգել Կոկկինիայի Սրբոց Յակոբեանց եկեղեցու երգչախմբում։
1939 թվականին նա ամուսնացավ իր առաջին ամուսնու՝ Հայկ Մեսրոպյանի հետ, որը փականագործ էր և խանութ ուներ Կոկինիայում, իսկ 1940 թվականին ծնվեց նրանց որդի Հովհաննեսը։ 1947 թվականին սովետական նավերը հասան Հունաստան, որպեսզի իրենց հետ տանեն այն հայերին, որոնք ցանկանում են հեռանալ և վերադառնալ Հայաստան։ Սալոնիկի և Աթենքի հայ բնակչության կեսը հեռացան։ Նրանց շարքերում էր նաև Նինուի ամուսինը՝ Հայկը, որը իր կնոջը և որդուն թողեց հետևում։
1944 թվականին նա հանդիպել է Նինո մականավամբ ակրոբատ Նիկոս Նիկոլաիդեսի հետ և ամուսնացել նրա հետ։ Նրանք սկսեցին միասին հանդես գալ որպես «Նինո դուետ»։ Երբ խմբին է միացել նաև նրանց որդին, խումբն անվանել են «Երկուսուկես Նինո»։
«Նինո»-ի ներկայացման ժամանակ նկարիչ Պետրոս Կիրյակոսը լսելով նրա ձայնը, Մանոլիս Հիոտիսին խորհուրդ է տվել ծանոթանալ Նինուի հետ։ 1948  թվականին Հիոտիսը երկու երգ ձայնագրեց Նինույի հետ։
1948 թվականի հոկտեմբերին Ստելակիս Պերպինիադիսը (հունարեն՝ Στετάλκης Περπινιάδης) նրան թևի տակ առնելով դարձրեց Ֆլորիդա ակումբի երգչուհի։
1949 թվականին Նինուն սկսել էր աշխատել Վասիլիս Ցիցիանիսի հետ Ֆեթ Ջիմիսում, մի վայր, որը պետք է որոշիչ դեր խաղար ինչպես իրենց կյանքում, այնպես էլ  Նինու-Ցիցանիս դուետի համար, որոնց համագործակցությունը Հունաստանի երաժշտության պատմության մեջ առանձնահատուկ տեղ է գրավում։
1951 թվականի հոկտեմբերին Նինուն Ցիցիանիսի հետ ելույթ ունեցավ Ստամբուլում, բայց այս ուղևորությունից հետո նրանք որոշեցին իրենց առանձին ճանապարհներով շարունակել։
1954 թվականին Միացյալ Նահանգներ մեկնելուց առաջ նա Աթենքում քաղցկեղի վիրահատության է ենթարկվում։ Այնուամենայնիվ,  քաղցկեղը արագորեն տարածվեց ԱՄՆ-ում, և նա վերադարձավ Հունաստան, որտեղ ուժգին ցավերով կարճ ժամանակ աշխատեց և իր հիվանդությանը պարտվելով 35 տարեկանում մահացավ։


== Ժառանգություն ==
Նինուն տիրապետում էր զգալի մարմնի, հնչեղության և անբասիր տոնայնության զիլ ձայնին և  երգում էր հուզական ինտենսիվությամբ։ Նա ձայնագրեց ընդհանուր 174 երգ, որից 119-ում հանդես գալով որպես գլխավոր երգիչ։
Կոստաս Ֆերիսի «Ռեմբետիկո» ֆիլմը հիմնված է նրա կյանքի պատմության վրա։


== Ծանոթագրություններ ==
Պալմիլլա

Պալմիլլա (իսպ.՝ Palmilla), քաղաք Չիլիում։ Նույնանուն համայնքի վարչական կենտրոնն է։ Բնակչությունը կազմում է 2.088 մարդ (2002)։ Քաղաքն ու կոմունան մտնում են Կոլչագուա նահանգի և Լիբերտադոր Խեներալ Բեռնարդո-Օ'Հիգինս շրջանի կազմի մեջ։
Կոմունայի տարածքը կազմում է 234,3 կմ², բնակչությունը՝ 12 482 մադր (2017)։ Բնակչության խտությունը 53,27 մարդ/կմ² է։


== Տեղագրություն ==
Գյուղը գտնվում է նահանգի վարչական կենտրոն Ռանկագուա քաղաքից 76 կմ հարավ-արևմուտք և պրովինցիայի վարչական կենտրոն Սան Ֆեռնանդո քաղաքից 35 կմ արևմուտք։
Կոմունան սահմանակից է․

հյուսիսում՝ Պիչիդեգուա կոմունային,
արևելքում՝ Սան Վիսենտե դե Տագուա կոմունային,
հարավում՝ Սանտա Կրուզ կոմունային,
հյուսիս-արևմուտքում՝ Պերալիլլո կոմունային։


== Ժողովրդագրություն ==
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․


== Կարևոր բնակավայրեր ==


== Ծանոթագրություններ ==


== Արտաքին հղումներ ==
Կոմունայի պաշտոնական կայքը
Պալմիլլա կոմունա (citypopulation.de)
Շարժաթև

Շարժաթև, շուռտվիկա-սողանային մեխանիզմի մաս։ Ծառայում է մեքենայի մխոցի կամ սողանի ետադարձ-համընթաց շարժումը ծնկաձև լիսեռի շուռտվիկի պտտական շարժման փոխակերպելու համար։ Մխոցային շարժիչներում, կոմպրեսորներում և պոմպերում։ Շարժաթևի ձողը, որպես կանոն, ունի երկտավրային հատույթ, մխոցի հետ կապված գլխիկը չերկատվող է, իսկ ծնկաձև լիսեռի հետ կապվածը՝ երկատվող (մեխանիզմի հավաքումն ապահովելու համար)։ Դարբնոցադրոշմիչ սարքավորումներում շարժաթևի գլխիկն ունի հատուկ կառուցվածք՝ մի ուղղությամբ բեռնվածքներ ընդունելու համար։ Կան նաև հաստատուն և փոփոխվող երկարության շարժաթևեր, որոնց միջոցով կարգավորվում է սողանի դիրքը։
Վարխանիս

Վարխանիս, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սուրբ Գևորգ եկեղեցի (Սանդատա)

Անվան այլ կիրառումների համար տե՛ս՝ Սուրբ Գևորգ եկեղեցի (այլ կիրառումներ)Սուրբ Գևորգ եկեղեցի (ռուս.՝ Церковь Георгия Победоносца), ուղղափառ եկեղեցի Ռուսաստանի Ռոստովի մարզի Սալսկի շրջանի Սանդատա գյուղում։ Ենթարկվում է Մոսկվայի պատրիարքարանի Վոլգոդոնսկի և Սալսկի թեմի Սալսկի գործակալությանը։ Կառուցվել XX դարի սկզբին։


== Պատմություն ==
Սանդատա գյուղը հիմնադրվել է 1805 թվականին, իսկ առաջին եկեղեցին այնտեղ հայտնվել է դրանից գրեթե կես դար անց. դա եղել է Աստվածածնի տաճարը, որը կառուցվել է 1851 թվականին։ Տաճարին կից գործել է եկեղեցական-ծխական դպրոց։
Սուրբ Գևորգ եկեղեցին, հնաբնակների պնդմամբ, կառուցվել է 1912 թվականին (թեև այդ փաստը հաստատող ճշգրիտ տվյալներ չկան)։
1960-ական թվականներին, Նիկիտա Խրուշչովի հակակրոնական արշավի ժամանակ, եկեղեցին փակվել է (և այդ պահին այն գյուղի միակ տաճարն էր)։ Դա տեղի է ունեցել վանահոր մահից հետո և կոմունիստական կուսակցության շրջանային կոմիտեի ցուցումով։ Տեղի բնակիչները փորձել են պաշտպանել տաճարը` նրան մոտ չթողնելով կուսակցական ներկայացուցիչներին, որից հետո իշխանությունները ստիպված են եղել գնալ խորամանկության և խոստանալ, որ եկեղեցին և նրա գույքը վերականգնվելու են։ Սակայն տրակտորը կարողացել է պոկել միայն զանգակատունը, եկեղեցու բուն շենքը կանգուն է մնացել։
1970-ական թվականներին տաճարն օգտագործվում էր որպես հացահատկի պահեստ, որը հետագայում այրվեց (հավանաբար, ինքնահրկիզման պատճառով)։ 1989 թվականին եկեղեցին սկսել են վերակառուցել, հիմնական աշխատանքներն արդեն երկու տարի անց ավարտված էին։
Ներկայումս եկեղեցական խոշոր տոների ժամանակ եկեղեցում հավաքվում են գյուղի, հարակից բնակավայրերի և նույնիսկ Սալսկի հավատացյալները։


== Ծանոթագրություններ ==
Միդմաս

Միդմաս (ռուս.՝ Мыдмас), գետ Ռուսաստանում, հոսում Արխանգելսկի մարզում։ Գետաբերանը տեղակայված է Յորտոմ գետի ձախ ափին՝ 21 կմ հեռավորության վրա։ Գետի երկարությունը 100 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000047108
Հիդրոլոգիական ուսումնասիրությունների կոդը - 103004710
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կաստանիետներ

Կաստանիետներ (իսպ.՝ castanetas, լատ.՝ castanea-շագանակ), հարվածային երաժշտական գործիք։ Հիմնականում տարածված է Իսպանիայում, հարավային Իտալիայում և Լատինական Ամերիկայի երկրներում։ Կազմված է երկու զույգ փայտե (կամ պլաստմասսայե) խեցաձև սկավառակից։ Յուրաքանչյուր զույգը միակցված է քուղե օղակով։ Կաստանիետների ռիթմիկ հարվածներով սովորաբար ուղեկցվում են ժողովրդական երգերը և պարերը։


== Ծանոթագրություններ ==
Ահմեդ Խամիսի

Ահմեդ Աբդ ար-Ռահման ալ-Խամիսի (ամբողջական անունը՝ անգլ.՝ Ahmad Al-Khamisi, հունվարի 28, 1948(1948-01-28), Կահիրե, Եգիպտոս), եգիպտացի լրագրող և գրող։


== Կենսագրություն ==
Ահմեդ ալ-Խամիսին ծնվել է 1948-ի հունվարի 28-ին Կահիրեում՝ կիրթ ընտանիքում։ Մայրը ուսուցչուհի էր, իսկ հայրը՝ Աբդ ար-Ռահման ալ-Խամիսին՝ եգիպտացի հայտնի բանաստեղծ և լրագրող։
Ահմեդ ալ-Խամիսին լրագրողի գործունեությունը սկսել է 1964 թվականին։ Արդեն 1965 թվականին «Sabah Al-Kheer» («Բարի լույս») և «Al-Qessa» ամսագրերում տպագրվել են ալ Խամիսիի առաջին ստեղծագործությունները։ Այդ ժամանակ հայտնի գրականագետ Յուսուֆ Իդրիսը ալ-Խամիսիին ներառել է «Al-Kateb» ամսագրում։
Ահմեդ ալ-Խամիսիի «Երազանքներ, Թռչուն, Կառնավալ» պատմվածքների առաջին ժողովածուն լույս է տեսել 1967 թվականին։ Նա իրեն փորձել է նաև կինոարվեստում՝ գրելով «Պատկառելի ընտանիքներ» ֆիլմի (1968) սցենարը։
1968 թվականի փետրվարին Ահմեդ ալ-Խամիսին ձերբակալվել է ուսանողական ցույցին մասնակցելու համար, նրան դատապարտել են և երկուսուկես տարի բանտ նստեցրել։ 1971 թվականին Ահմեդ ալ-Խամիսին ազատ է արձակվել։
1972 թվականին տեղի է ունեցել ալ Խամիսիի գործունեության կտրուկ շրջադարձը, որը մեծամասամբ որոշել է նրա հետագա ճակատագիրը՝ նա լքել է Եգիպտոսը և ուսումը շարունակելու նպատակով մեկնել ԽՍՀՄ։ Այնտեղ՝ Մոսկվայի պետական համալսարանում, վարժ տիրապետել է ռուսերենին և ռուս գրականության ոլորտում ստացել թեկնածուական աստիճան (1992)։
Միևնույն ժամանակ ալ Խամիսին եղել է Աբու Դաբի (Abu Dhabi broadcasting service, 1989-1998) ռադիոծառայության, էմիրաթյան «Al Itihad» թերթի (1991-1998) և եգիպտական «Al-Ahaly» և «Al-Yasar» ամսագրերի թղթակիցը։
Ահմեդ ալ-Խամիսին Եգիպտոսի լրագրողների միության և Եգիպտոսի գրողների միության անդամ է, տպագրվում է եգիպտական և արաբական մի շարք ամսագրերում՝ առավելապես քաղաքական թեմաներով, ինչպես նաև մշակութային հարցերով։


== Ստեղծագործություն ==
Ահմեդ ալ-Խամիսիի ստեղծագործությունները հիմնականում նովելներ և հասարակական-քաղաքական հրապարակախոսություններ են․

«Մոսկվան արցունքներին հավատում է» (հոդվածներ, 1991)
«Պատերազմ Չեչնիայում» (հոդվածներ, 1996)
«Մի կտոր գիշեր» (կարճ պատմվածքների ժողովածու, 2004)
«Փակ դռներ Եգիպտոսում ղպտիների և մահմեդականների միջև» (հոդվածներ, 2008)Ահմեդ ալ-Խամիսին հայտնի է նաև որպես ռուսական դասական ստեղծագործությունների և հրապարակախոսությունների թարգմանիչ։


== Ծանոթագրություններ ==
Ալեքսանդր Պոնոմարյով

Ալեքսանդր Պոնոմարյով (ուկրաիներեն՝ Олександр Пономарьов, օգոստոսի 9, 1973(1973-08-09), Խմելնիցկի, Ուկրաինական ԽՍՀ, ԽՍՀՄ), ուկրաինացի երգիչ։
2004 թվականին Hasta la Vista երգով ներկայացրել է Ուկրաինան Եվրատեսիլ 2004 երգի մրցույթում և զբաղեցրել 14-րդ հորիզոնականը։
7 անգամ ճանաչվել է Ուկրաինայի տարվա երգիչ։
Լոուրենս

Անվան այլ կիրառումների համար տե՛ս՝ Լոուրենս (այլ կիրառումներ)Լոուրենս (անգլերեն` Lawrence)` լատինական ծագումով Լավրենտ, Լավրենտիոս անվան անգլերեն գրվող տարբերակն է։ Հարկավոր է չշփոթել ֆրանսերեն Լորենս ձևի հետ։ Գործածվում է նաև որպես ազգանուն։


== Անունը կրողները ==
Լոուրենս Փաուեր (1977 թ.) •Lawrence Power• անգլիացի երաժիշտ
Լոուրենս Քլեյն (1920-2013 թթ.) •Lawrence Robert Klein• ՆՄ1980 ամերիկացի տնտեսագետ


== Որպես ազգանուն ==
 
Մարտին Լոուրենս (1965 թ.) •Martin Fitzgerald Lawrence• ամերիկացի դերասան, ռեժիսոր և փրոդյուսեր
Ջենիֆեր Լոուրենս (1990 թ.) •Jennifer Lawrence• ամերիկացի դերասանուհի և մոդել


== Տե'ս նաև` ==
Լորենս
Լոուրենս Արաբացի
Լոուրենսիում
Վլադիմիր Բոգին

Վլադիմիր Գեորգիի Բոգին (դեկտեմբերի 22, 1946(1946-12-22), Սարատով, ՌԽՖՍՀ, ԽՍՀՄ - մայիսի 7, 2017(2017-05-07), Մոսկվա, Ռուսաստան), կինոյի և թատրոնի՝ խորհրդային և ռուս դերասան։ Ռուսաստանի Դաշնության ժողովրդական արտիստ (2001), ԽՍՀՄ Պետական մրցանակի դափնեկիր (1986):


== Կենսագրություն ==
Վլադիմիր Բոգինը ծնվել է 1946 թվականի դեկտեմբերի 22-ին Սարատովում։
Սարատովում նա սովորել է Ասմունքի ժողովրդական թատրոնում, Սարատովի մանկական թատրոնի դերասան  ՌՍՖՍՀ մշակույթի վաստակավոր գործիչ՝ Ն. Լ. Կուրյակովի ղեկավարությամբ։ Սովորել է Մ. Ս. Շչեպկինի անվան բարձրագույն թատերական ուսումնարանում՝ Միխայիլ Ցարյովի կուրսում։ Այն ավարտելուց հետո նրան հրավիրել են աշխատելու Թբիլիսիի Ա. Գրիբոյեդովի անվան թատրոնում։ Վլադիմիր Բոգինը թատրոնում հաջող կերպով խաղացել է դասական և ժամանակակից դերեր։
1971 թվականի նոյեմբերից Վլադիմիր Բոգինը Փոքր թատրոնի դերասան է։ Վլադիմիր Բոգինը նաև նկարահանվել է կինոյում՝ նախապատվություն տալով ռուսական դասականության էկրանավորումներին։
Մահացել է 2017 թվականի մայիսի 7-ին Մոսկվայում։ Թաղված է Մոսկվայի Տրոեկուրովյան գերեզմանատանը։


== Ճանաչում և մրցանակներ ==
ԽՍՀՄ Պետական մրցանակ (1986), «Հայրեր և որդիներ» ֆիլմում (1983) Եվգենյա Վասիլիի Բազարովայի դերի համար
ՌԽՖՍՀ վաստակավոր արտիստ (1991)
Ռուսաստանի Դաշնության ժողովրդական արտիստ (2001)


== Ստեղծագործություններ ==


=== Դերեր թատրոնում ===
Ալեքսանդր Գրիբոյեդովի «Խելքից պատուհաս»՝ Չացկի
Մաքսիմ Գորկու «Հովեկներ»՝ Վլաս
Ալեքսեյ Կոնստանտինովիչ Տոլստոյի «Ցար Ֆյոդոր Իվանովիչ»՝ Շախովսկի և Անդրեյ Շույսկի
Յոհան Ֆրիդրիխ Շիլլերի «Ֆիեսկոյի դավադրությունը Ջենովայում»՝ Բուրգոնինո
Մաքսիմ Գորկու «Զիկովներ»՝ Միխայիլ
Իոն Դրուցեի «Վերադարձ իր շրջանը»՝ Վալենտին Բուլգակով
Ալեքսեյ Արբուզովի «Գիշերային լուսավորություն»՝ Վոլոդյա Միխնո
Անտոն Չեխովի «Անտառի ոգի»՝ Ժելտուխին
Իվան Գոնչարովի «Կտրվածք»՝ Մարկ Վոլոխով
Ալեքսանդր Օստրովսկու «Ոչ մի գրոշ չկար, մեկ էլ հանկարծ երեք կոպեկանոց»՝ Պետրովիչ
Յուրի Բոնդարևի «Ափ»՝ Կնյաժկո
Նեդյալկո Յորդանովի «Գոնզագոյի սպանությունը»՝ Հորացիո
Սերգեյ Կուզնեցովի «... Վրեժ չլուծել, այլ Աստծուն վստահել»՝ Պյոտր Վոյկով
Ալեքսեյ Կոնստանտինովիչ Տոլստոյի «Ցար Իվան Ահեղ»՝ Միխայլո Նագոյ
Անտոն Չեխովի «Ճայը»՝ Մեդվեդենկո
Է. Սկրիբի և Է. Լեգուվեի «[Մադրիդի արքունիքի գաղտնիքները»՝ Ֆրանցիսկոս I
Անտոն Չեխովի «Բալենու այգին»՝ Լոպախին


=== Ֆիլմագրություն ===
1972՝ «Անցյալը և խոհեր»՝ Յազիկով
1973՝ «Մանկություն. Պատանեկություն. Դեռահասություն»՝ Զուխին
1973՝ «Տաղանդներ և երկրպագուներ»՝ Պետրոս Եգորի Մելուզով
1975՝ «Կյանքի մնացած ժամանակահատվածը…»՝ Նիֆոնով
1977՝ «Եկամտաբեր վայր»՝ Ժադով
1977՝ «Տանջանքների միջով անցում»՝ Իվան Գորա
1983՝ «Հայրեր և որդիներ»՝ Եվգենի Բազարով
1986՝ «Առաջին տղան»՝ Ստանիսլավ Սերգեյի Մոլոդցով, ուսանողական խմբի ղեկավար
1987՝ «Կիրակի օրը դժոխքում»


== Ծանոթագրություններ ==


== Արտաքին հղումներ ==
Մահախոսական-կենսագրությունը Փոքր թատրոնի կայքում
Մելբուրն Կրիկետ Գրաունդ (մարզադաշտ)

«Մելբուրն Կրիկետ Գրաունդ» (Էմ Սի Ջի) (անգլ.՝ Melbourne Cricket Ground (MCG), որը հայտնի է նաև պարզապես «Ջի» (անգլ.՝ The G)), բազմաֆունկցիոնալ մարզադաշտ , որը տեղակայված է Ավստրալիայի Մելբուռն քաղաքի Օլիմպիական պարկում։ Տեղավորում է 100 024 հանդիսական։ Սա կրիկետի ամենամեծ մարզադաշտն է աշխարհում, Ավստրալիայի ամենամեծ մարզադաշտը և ընդհանուր առմամբ աշխարհի 10-րդ ամենամեծ մարզադաշտը (2017 թվականի ապրիլի դրությամբ)։ 1956 թվականին ամառային օլիմպիական խաղերի հիմնական մարզական ասպարեզն էր։


== Պատմություն ==
Կառուցվել է 1853-1854 թվականներին որպես հարթակ Մելբուռնի կրիկետի ակումբի (MCC) համար, ի սկզբանե տեղավորել  է 6000 հանդիսատես։ 1884 թվականին փայտե շինությունները քանդած հրդեհից հետո այն վերակառուցվեց արդեն քարով, 1897-ին այն կարող էր տեղավորել 9000 հանդիսական, 1900-ին՝ այն դարձավ Ավստրալիայի առաջին մարզադաշտը, որտեղ տեղադրվեց արհեստական ​​լուսավորություն։ Այնուամենայնիվ, զգալով տեղերի քանակն ավելացնելու անհրաժեշտություն, 1904-ին մարզադաշտին կրկին ավելացվեցին փայտե տրիբունաներ, 1912-ին ասպարեզն արդեն տեղավորում էր 20 000 հանդիսական, 1937-ին կրկին վերակառուցելուց հետո այն ընդլայնվեց և ունեցավ 31 000 տեղ։ 1956-ին մարզադաշտում տեղի ունեցան ամառային օլիմպիական խաղերի, ինչպես նաև աթլետիկայի և մասամբ ֆուտբոլի օլիմպիական մրցաշարերի բացման և փակման արարողությունները, մարզադաշտը վերակառուցվեց հատուկ խաղերի համար, տարողությունը բարձրացավ մինչև 120 000 տեղ։
Մարզական ասպարեզի լուրջ վերակառուցումներ  իրականացվել են 1967, 1985, 1992 և 2002-2005 թվականներին։ 2000 թվականին այն օգտագործվել է Սիդնեյի օլիմպիական խաղերի շրջանակներում որպես ֆուտբոլի մրցաշարի արենաներից մեկը։ Մարզական միջոցառմանը հաճախելու ռեկորդ է գրանցվել 1970 թվականին, երբ ավստրալիական ֆուտբոլի ազգային առաջնության եզրափակիչ հանդիպմանը մասնակցում էր 121 696 հանդիսատես, սակայն ոչ պաշտոնական բացարձակ ռեկորդ է գրանցվել 1959 թվականի մարտի 15-ին, երբ կրոնական գործիչ Բիլլի Գրեհեմի քարոզին մարզադաշտում հավաքվել էր շուրջ 130 000 մարդ։ Ներկայումս մարզադաշտը կրիկետի և ֆուտբոլի Ավստրալիայի ազգային հավաքականների տնային խաղերի անցկացման վայրն է, ինչպես նաեւ մեկ կրիկետային և չորս ֆուտբոլային ակումբների (ավստրալիական ֆուտբոլ) տնային ասպարեզն է։


== Հղումներ ==
 Մեդիաֆայլեր Մելբուրն Կրիկետ Գրաունդ թեմայով Վիքիպահեստում:
Պաշտոնական կայք
Մարզադաշտի էջը WorldStadiums.com-ում
Կարլամանբաշ

Կարլամանբաշ (ռուս.՝ Карламанбаш, բաշկիրերեն՝ Ҡарлыманбаш), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 231 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեռական դիրքեր

Սեռական դիրքեր, սեքս դիրքեր, դիրքեր, որոնք մարդիկ կարող են ընդունել սեռական ակտեր կամ այլ սեռային գործողություններ (ոչ պենետրատիվ) կատարելու ընթացքում։ Չնայած, որ սեռական ակտը սովորաբար ընդգրկում է մեկ մասնակցի մարմնի ներթափանցումը մյուսի մարմնում կամ էլ ուղղակի մեկ մասնակցի կողմից մյուս մասնակցի սեռական օրգանի ուղիղ ազդակում, կարող են լինել պենետրացիայի կամ ուղիղ ազդակման հետ չկապված, կամ էլ առանց մարմնի ներթափանցման սեռական դիրքեր։
Սեռական դիրքերի կենցաղագիտության մեջ առաջին ծավալուն հատորն է «Կամասուտրա» հին հնդկական տրակտատը, որտեղ մանրամասն կերպով նկարագրվում են սեռական դիրքերը։
Սովորաբար կիրառվում է հետևյալ երեք տեսակի սեռական հարաբերությունը. հեշտոցային հարաբերություն, անալ պենետրացիա և օրալ սեքս։ Սեռական ակտերի թվին են դասվում նաև սեռական օրգանների սիմուլյացիան, ինչպիսիք են օրինակ սոլո և փոխադարձ ձեռնաշարժությունները (ձեռքի, մատների կամ սեքս խաղալիքների (դիլդո, վիբրատոր) օգնությամբ)։ Սեռական ակտի դիրք է համարվում նաև անալինգուսը։
Ժամանակակից սեռական դիրքերը և կատարելակերպերը դիտարկելիս, նշմարելի է այն հանգամանքը, որ մարդ արարածը հեռավոր դարերից ի վեր այլ «նոր» ձևեր չի հնարել։ Ի հեճուկս ձեռքբերված առաջադիմություններին՝ սեռական ակտերը դարեր շարունակ կատարվում են նույն կերպ։ Վիճելիորեն սա այն բացառիկ ոլորտն է, որտեղ մարդու հնարամտության նոր դրսևորումներ չեն կիրառվել։ Որոշ հեղինակների կարծիքով էլ, սեռական դիրքերի քանակն անսահմանափակ է։


== Ծանոթագրություններ ==


== Արտաքին հղումներ ==
Սեռական դիրքեր
Սան Խուան շրջան (Կոլորադո)

Անվան այլ կիրառումների համար տե՛ս՝ Սան Խուան շրջան (այլ կիրառումներ)Սան Խուան շրջան (անգլ.՝ San Juan County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 1007 կմ² է, բնակչությունը՝ 699 մարդ (2010 թ. տվյալներով)։ Շրջկենտրոնն է Սիլվերթոն բնակավայրը։ Կազմավորվել է 1876 թ.։
Կալվռե

Կալվռե (էստ․՝ Kalvre), գյուղ Էստոնիայի Վիլյանդիմաա նահանգի Հալլիստե շրջանում։
2011 թվականի տվյալներով գյուղում բնակվում էր 38 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էռնեստ Պողոսյանց

Էռնեստ Լևոնի Պողոսյանց (հունիսի 4, 1935(1935-06-04), Չուգուև, Խարկովի մարզ, Ուկրաինական ԽՍՀ, ԽՍՀՄ - օգոստոսի 16, 1990(1990-08-16), Մոսկվա, ԽՍՀՄ), խորհրդային շախմատային կոմպոզիտոր, գրոսմայստեր (1988), շախմատային կոմպոզիցիայի գծով համամիութենական կարգի մրցավար (1980)։ Էտյուդային կոմպոզիցիայի վերաբերյալ մի շարք հոդվածների հեղինակ։ Մաթեմատիկա է դասավանդել դպրոցում։


== Կենսագրություն ==
Էռնեստ Լևոնի Պողոսյանցը ծնվել է 1935 թվականի հունիսի 4-ին Ուկրաինական ԽՍՀ Խարկովի մարզի Չուգուև քաղաքում։ Երկրորդ համաշխարհային պատերազմից հետո նրա ընտանիքը հայտնվել է Մոսկվայում։ Շախմատ պարապել է պիոներների պալատում` սկզբում Եվգենի Պենչկոյի ղեկավարությամբ, այնուհետև հայտնվել է Վլադիմիր Սիմագինի խմբում։ Ավարտել է Մոսկվայի պետական մանկավարժական ինստիտուտի մաթեմատիկայի ֆակուլտետը և աշխատել է մաթեմատիկայի ուսուցիչ։ Մրցաշարերում շատ խաղալու հնարավորություն Պողոսյանցը չի ունեցել, բայց նրա տաղանդը բացահայտվել է շախմատային կոմպոզիցիայում։
Պողոսյանցը ռեկորդակիր է կազմած կոմպոզիցիաների թվով. 1959 թվականից սկսած նա հրապարակել է տարբեր ժանրերի ավելի քան 4 հազար էտյուդ և 800 խնդիր։ ԽՍՀՄ անհատական առաջնությունների եզրափակիչների 8-ակի մասնակից է (1962-1981), 9-րդ (1969), 10-րդ (1971), 12-րդ (1976) և 13-րդ (1981) առաջնությունների բրոնզե մեդալակիր։ Բազմաթիվ մրցույթների մասնակից է, որտեղ արժանացել է շուրջ 550 պարգևի, այդ թվում` 230 մրցանակի (70-ը` առաջին)։ Մոսկվայի 6-ակի չեմպիոն է(1961-1985)։
Մեծաթիվ փոքր և փոքրագույն խնդիրների կազմող։ Կոմպոզիցիաներում ձգտել է նվազագույն միջոցներով արտահայտել առավելագույն բովադակություն։ Հետևելով, ըստ հնարավորության, դասական կանոններին, նա ձգտել է հասնելու էֆեկտիվ լուծումների։
Պողոսյանցը եղել է ֆուտբոլի մեծ սիրահար։ Նրա ստեղծագործություններում մեծ թիվ են կազմում ֆուտբոլային դարպասապահներին և հարձակվողներին` Նիկիտա Սիմոնյանին, Դիեգո Մարադոնային և այլոց, նվիրված կոմպոզիցիաները։
Բացի շախմատից, Պողոսյանցը զբաղվել է նաև գրականությամբ։ Նա գրել է մոտ 4000 բանաստեղծություն և աֆորիզմ, որոնք հիմնականում չեն հրապարակվել։ Ըստ Ռոյքրոֆթի` Պողոսյանցը բավականաչափ միամիտ մարդ էր, որը, լինելով երիտասարդ և իդեալիստ կոմունիստ, քննադատել է ՊԱԿ-ի նախագահ Շելեպինին և հետագայում ձերբակալվել է, դատապարտվել ազատազրկման և բուժվել հոգեբուժարանում։ Այնտեղ ներարկված նյութերից նա սկսել է տառապել անքնությամբ։
Էռնեստ Պողոսյանցը մահացել է 1990 թվականի օգոստոսի 10-ին, 56 տարեկանում։


== Էտյուդներ ==

1.Աf6! Աh6 2.d6 Ձe8+ 3.Փ:e8 e3 4.d7! (4.Փb5? e2 5.Փ:e2` պատ) 4. ... e2 5.d8Ձ! e1Ձ! (5. ... e1Թ 6.Ձf7+ Աh5 7.Ձe5+ Աh4 8.Ձf3+) 6.Ձc6 Ձf3 7.Ձe7 Ձh4 8.Ձg8# Ուշագրավ է երկու կողմերի զինվորները ձիերի վերածվելը։

1.Թf7! Թh8+! (պատի հույսով) 2.Ա:h8 a1Թ+ 3.Աg8 Թh8+! 4.Ա:h8 Ձg6+ 5.Աg8 Փe6! 6.Ձg5! (6.Թ:e6?` պատ կամ 6.Ձd6? Ձe7+ 7.Աf8 Ձg6+` ոչ-ոքի) 6. ... Փ:f7 (չի փրկում 6. ... Ձe7+ 7.Աf8 Ձg6+ 8.Թ:g6+ և 9.Ձ:e6) 7.Ձ:f7#


== Ծանոթագրություններ ==


== Գրականություն ==
Шахматы : энциклопедический словарь / гл. ред. А. Е. Карпов. — М.: Советская энциклопедия, 1990. — С. 306. — 624 с. — 100 000 экз. — ISBN 5-85270-005-3.
Владимиров Я. Человек, который был счастлив. // «64 — Шахматное обозрение». — 1990. — № 19. — С. 30—31.
Я. Владимиров, З. Лунькова. «Я творю по вдохновению: избранные шахматные этюды Эрнеста Погосянца».


== Արտաքին հղումներ ==
Պողոսյանցի կոմպոզիցիաները PDB կայքում